รู้จัก SafeMoon คริปโท ที่พุ่งสูง แต่ถูกบอกว่าเป็นแชร์ลูกโซ่ และได้ฉายาว่าเหรียญกาว
คงปฏิเสธไม่ได้ว่าปีนี้เป็นปีทองของคริปโทเคอร์เรนซี  ไม่ว่าจะเป็นเหรียญหน้าหมาชิบะที่มีมูลค่าพุ่งขึ้นหลายเท่าในไม่กี่เดือน ไปจนถึงการเข้าตลาดหลักทรัพย์ของ Coinbase เจ้าของตลาดซื้อขายคริปโทเคอร์เรนซี ที่มีมูลค่าสูงกว่าเจ้าของตลาดหลักทรัพย์ทั่วโลก  วันนี้ ก็มีอีกเรื่องราวที่น่าสนใจ เป็นเรื่องเกี่ยวกับคริปโทเคอร์เรนซี  ที่ชื่อว่า “SafeMoon” ที่มีมูลค่าทะลุขึ้นไปมากถึง 6,000% ภายในเดือนเดียว
21 เม.ย. 2564

รู้จัก SafeMoon คริปโท ที่พุ่งสูง แต่ถูกบอกว่าเป็นแชร์ลูกโซ่ และได้ฉายาว่าเหรียญกาว /โดย ลงทุนแมน
คงปฏิเสธไม่ได้ว่าปีนี้เป็นปีทองของคริปโทเคอร์เรนซี
ไม่ว่าจะเป็นเหรียญหน้าหมาชิบะที่มีมูลค่าพุ่งขึ้นหลายเท่าในไม่กี่เดือน
ไปจนถึงการเข้าตลาดหลักทรัพย์ของ Coinbase เจ้าของตลาดซื้อขายคริปโทเคอร์เรนซี ที่มีมูลค่าสูงกว่าเจ้าของตลาดหลักทรัพย์ทั่วโลก
วันนี้ ก็มีอีกเรื่องราวที่น่าสนใจ เป็นเรื่องเกี่ยวกับคริปโทเคอร์เรนซี
ที่ชื่อว่า “SafeMoon” ที่มีมูลค่าทะลุขึ้นไปมากถึง 6,000% ภายในเดือนเดียว
แล้ว SafeMoon คืออะไร ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
จริง ๆ แล้ว SafeMoon ก็เป็นอีกคริปโทเคอร์เรนซี
โดยเป็นเหรียญที่ถูกสร้างขึ้นสำหรับทำธุรกรรมทางการเงินแบบไร้ตัวกลาง
ที่หลายคนเรียกกันว่า Decentralized Finance หรือเรียกสั้น ๆ กันว่า DeFi
สำหรับคอนเซปต์ทั่วไปของเหรียญใน DeFi ก็คือการนำคริปโทเคอร์เรนซีไปทำธุรกรรม
เช่น การกู้เงิน, การปล่อยกู้ และการแลกเปลี่ยนคู่คริปโทเคอร์เรนซี
อย่างไรก็ตาม SafeMoon จะไม่เหมือนกับเหรียญอื่น ๆ นั่นก็เพราะว่าทางผู้สร้างเหรียญ
ซึ่งนำโดย John Karony มองว่าตัวเลขผลตอบแทนจากการนำเงินไปปล่อยกู้
หรือแม้แต่การที่เรานำคริปโทเคอร์เรนซีเข้าไปฝากไว้ในระบบ
เพื่อเสริมสภาพคล่องจะให้ผลตอบแทนที่สูงในช่วงแรก เท่านั้น
ถ้าตลาดมีผู้เล่นเข้ามาจำนวนมาก ผลตอบแทนก็จะปรับตัวลดลงมาในที่สุด
เนื่องจากแพลตฟอร์ม DeFi ต่าง ๆ จะนำผลตอบแทนของทั้งระบบมา “หารเฉลี่ย” ให้กับผู้ที่นำเหรียญเข้าไปฝากไว้
นั่นเท่ากับว่ายิ่งมีผู้นำเหรียญเข้าไปเสริมสภาพคล่องมากเท่าไร ผลตอบแทนที่ได้ก็จะน้อยลงเท่านั้น เพราะมีตัวหารมากขึ้น
ทีนี้ เรามาดูแนวทางการแก้ไขปัญหาเหล่านี้ของผู้สร้างเหรียญ SafeMoon กัน
SafeMoon เป็นเหรียญที่ถูกสร้างขึ้นมาจำนวน 1 พันล้านล้านเหรียญ
และก็ได้ใส่กลไกบางอย่างเพื่อที่จะทำให้มันมีมูลค่าในตัวมันเอง
โดยกลไกที่ว่านี้ก็ค่อนข้างแปลกประหลาดพอสมควร
เพราะเมื่อใดก็ตามที่มีผู้ซื้อหรือขายเหรียญ SafeMoon
กลุ่มคนเหล่านี้ก็จะโดนหักค่าธรรมเนียมในการซื้อหรือขายทันที 10%
ซึ่งก็ต้องบอกก่อนว่า SafeMoon ยังไม่ได้อยู่ในกระดานซื้อขายคริปโทเคอร์เรนซีใด ๆ บนโลก
การที่จะได้มานั้น เราต้องมีเหรียญ Binance ก่อน และนำไปแลกบนแพลตฟอร์ม DeFi เช่น PancakeSwap เท่านั้น
แล้วค่าธรรมเนียม 10% ที่ถูกหักออกไป จะถูกนำไปทำอะไร ?
SafeMoon จะจัดสรรค่าธรรมเนียมดังกล่าว ออกเป็น
5% จะถูกจัดสรรไปให้กับผู้ถือเหรียญ SafeMoon เดิม
5% จะนำไปเพิ่มสภาพคล่องและเผาเหรียญทิ้ง
การเผาเหรียญคือการนำไปซื้อเหรียญคืนเพื่อลดปริมาณเหรียญในระบบลง
ถึงตรงนี้ หลายคนก็อาจจะมองว่าด้วยกลไกการลดปริมาณ
เพื่อเพิ่มมูลค่าของเหรียญ SafeMoon จะมีแต่ด้านดี
แต่อย่างไรก็ตาม การมีกลไกนำเงินค่าธรรมเนียมไปให้กับผู้ถือเหรียญ SafeMoon เดิม กลับถูกหลายคนมองว่า กลไกนี้ไม่ได้ต่างอะไรไปจากแชร์ลูกโซ่
เหตุผลสำคัญก็เพราะว่าผลตอบแทนที่ได้ผู้ถือเหรียญได้รับนั้น มีลักษณะการนำเงินจากผู้ที่เข้ามาใหม่ ไปให้ผู้ที่ถือมาก่อน เป็นแบบนี้วนไปเรื่อย ๆ
และสักวันหนึ่ง วงจรนี้ก็จะพังลง ไม่ต่างจากแชร์ลูกโซ่ที่มีก่อนหน้านี้
ล่าสุด มีผู้ถือเหรียญ SafeMoon มากถึง 9.63 แสนราย
จนดันให้มูลค่าทั้งหมดของ SafeMoon ทะลุ 1 แสนล้านบาท เลยทีเดียว
ก็น่าติดตามกันต่อไปว่าเหรียญดวงจันทร์ที่ชื่อว่า SafeMoon
ที่กำลังอาศัยเชื้อเพลิงจากผู้ร่วมอุดมการณ์รายใหม่ ให้พุ่งขึ้นไปสู่ดวงจันทร์อย่างปลอดภัย
หรือมันจะเป็นเพียงแชร์ลูกโซ่รูปแบบใหม่
ที่เอาดวงจันทร์มาอ้างเท่านั้น..
คำเตือน: บทความนี้ไม่ได้ชี้นำให้ซื้อหรือขาย คริปโทเคอร์เรนซีนี้ ราคาคริปโทเคอร์เรนซีมีความผันผวนสูง โปรดศึกษาข้อมูลให้ครบถ้วนก่อนตัดสินใจซื้อหรือขาย
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-